o
Keskitymme liian usein itseemme, mutta tänään saat jotakin parempaa,
joka tekee sinut iloisemmaksi. Ota selvää katsomalla Iloa arkeen.
ILOA ARKEEN Muuta mielesi 2/2
Opetan mielestä täällä Atlantassa.
Jakeemme on 1. Kor 2:16, jonka mukaan meillä on Kristuksen mieli.
Mietimme joskus, onko meillä se, missä se on, miksemme käytä sitä,
miksi ajattelemme nurjasti, miksi meillä on paljon ongelmia,
ja niin edelleen. Olen kuitenkin oppinut,
että voin päättää tehdä oikein, vaikka minusta tuntuu väärältä.
Tiedän sen. Viime viikolla olin siinä kunnossa, että voi Jeesus.
Oloni oli huono, minulla oli joku virus ja paljon töitä.
Sanoin Davelle: "Kerron jo näin etukäteen,
että tekisi mieli hakata jonkun pää irti tänään."
Hän sanoi: "Sepä hyvä.
Saanpahan nähdä vähän sitä tulta, minkä tähden menimme naimisiin."
Tarvitsin 3-4 päivän ajan erityistä kurinalaisuutta,
että pystyin olemaan ihmisille mukava.
Kaikilla on välillä sellaista. Oletpa miten uskova tahansa,
koet päiviä, jolloin haluaisit olla rauhassa ja kohtaat kiusauksia,
mutta jos silloin päätät tehdä oikein, sinä todella kasvat.
Mitä hyvää siinä on, jos toimimme oikein kun meistä tuntuu siltä?
Mitä hyötyä on kärsiä siksi, että teet väärin? Sen ansaitset.
Mutta jos kärsit kun teet oikein, taivaassa hurrataan.
"Minulla on joku, jonka kautta voin toimia!"
Ymmärrättekö?
Ette kaikki vielä tiedä, pidättekö tästä, mutta ymmärrätte kyllä.
Älkää olko niin nössöjä.
Mitä teemme synnille ja tottele- mattomuudelle, joka erottaa
meidät Jumalan tahdosta? Mitä teemme?
Raamattu ei käske rukoilemaan, ettei meitä koskaan kiusattaisi,
vaan ettemme joutuisi kiusaukseen.
Kiusauksia siis tulee.
Kun joku loukkaa tai kohtelee sinua väärin, tunnet kiusausta
olla antamatta anteeksi. Kun emme saa tahtoamme läpi,
tunnemme kiusausta nurista, valittaa ja sääliä itseämme.
Kiusauksia tulee.
Se ei tarkoita, että meidän täytyy suostua kiusaukseen.
Jeesusta kiusattiin Getsemanen puutarhassa.
Mutta hän rukoili niin, että hikoili verta.
Koska hän oli päättänyt totella Jumalaa.
Hänellä oli oikea mielenlaatu. Kuinka moni saa uuden
mielenlaadun tänään? Ymmärtääkö joku?
Meidän on saatava uusi mielenlaatu.
Selviän Jumalan kanssa. En aio luovuttaa.
En aio kuulua niihin, jotka putosivat tien oheen.
Pidän siitä, mitä Paavali sanoi Fil. 3:ssa.
Jättäen mielestäni sen, mikä on takanapäin
ponnistelen sitä kohti, mikä on edessä.
Aion pyrkiä siihen, minkä tähden Kristus otti minut omakseen.
Jakeessa 10 hän sanoo päättäneensä tuntea hänet.
Sinun täytyy päättää, jos aiot opiskella Jumalan sanaa.
Sinun on erotettava aikaa sille. Jos aiot elää Jumalan tahdon mukaan
saatat joutua elämään yksinäisiä aikoja.
Tuntuipa sinusta miten ihanalta tahansa, voit joutua päättämään,
ettet mene naimisiin tietyn henkilön kanssa,
koska se ei ole Jumalan tahto.
Ei väliä, miten kovaa sydämesi pamppailee hänen lähellään,
sillä ne tuntemukset katoavat ja sydämesi rauhoittuu.
Viisautta on tehdä nyt se, mihin myöhemmin olet tyytyväinen.
Älä näytä luottokorttia kaikelle, mitä kaupoilla näet,
kun tiedät Jumalan puhuneen velkojesi maksamisesta.
Älä ole kuin nainen, jota mies pyysi lopettamaan ostelun,
jotta saisi velat maksettua. Hän sanoi: Sinä aina vain ostelet,
mutta nyt pyydän, että lupaat olla ostamatta mitään.
Naisen piti mennä ostamaan jotakin tarpeellista,
ja hän näkikin alennusmyynnin.
Hän kokeili erästä mekkoa, eikä voinut vastustaa sitä.
Se näytti hänestä niin hyvältä. Kotona hänen miehensä näki sen.
- Luulin pyytäneeni, ettet enää ostaisi vaatteita.
- Mutta se vain näytti niin hyvältä päälläni...
Paholainen taisi kiusata minua. - Olisit käskenyt sitä väistymään
selkäsi taa. - Mutta se sanoi, että takaa asu näytti vielä paremmalta.
Miten paljon selittelemme välttääk- semme sen, mitä pitäisi tehdä?
Miten monta kertaa kierrämme saman vuoren?
Ikävä kyllä siihen kului iso osa elämääni, mutta viimein ymmärsin.
Sanoin: Ei kiitos, olen ollut jo säälijuhlissa, enkä tahdo lisää.
Vietin vuosia säälijuhlissa, eikä se muuttanut mitään.
Tuntuu kuin voisin saarnata kaiken päivää.
Room 13:14 sanoo: Älkää valmistelko syntiä ajattelemalla sitä.
Mielesi valmistelee sinut toimimaan.
Jos ajattelet ja sanot päivittäin: Jumala, toivon, että tänään
kaikki menee hyvin ja helposti, mutta ilmoitan,
että mitä tahansa minun täytyykin tehdä palvellakseni sinua,
teen sen. Mieleni on jo asennoitunut niin.
En luovuta. En lopeta.
Teen mitä haluat minun tekevän.
Olipa se sitten helppoa, vaikeaa, mukavaa, epämukavaa,
ilmaista tai ei, olen mukana.
Jos päätät etukäteen, kun pienet asiat tulevat kimppuusi,
olet henkisesti valmistautunut.
Olen valmis!
Amen.
Viime viikonloppuna Pennsylvaniassa pidin neljä teho-opetusta
hengellisestä sodankäynnistä.
En tiedä, miksi ryhdyn sellaiseen. Unohdan joutuvani koetukseen.
Seuraavien 2-3 päivien ajan tapahtui kaikenlaista.
En tiedä, monta tv:tä meillä on, mutta yksikään ei toiminut.
Mikään, mihin koskimme, ei toiminut.
Sain viruksen, kuulimme huonoja uutisia.. Mitä on tekeillä?
Ai niin, taisin opettaa hengellisestä sodankäynnistä.
On tehtävä päätös. Jos aiot antaa enemmän,
on paras tehdä siitä päätös.
Jos haluat olla Jumalan käytössä, on paras tehdä siitä päätös.
Jos aiot hoitaa velkasi, on paras tehdä siitä päätös.
Jos haluat siivota kotisi, on paras tehdä siitä päätös.
Jos haluat kasvattaa lapsesi jumalisuuteen ja kurinalaisuuteen
ja pysyä heidän rinnallaan, on paras tehdä siitä päätös.
Haluatko päätyä tilastoihin vai elää kestävässä avioliitossa?
On paras tehdä siitä päätös.
On uskomatonta, mitä voimme tehdä kun päätämme.
Moni ei edes tiedä, mihin pystyy, jos pääsee yksimielisyyteen
Jumalan kanssa, tekee päätöksen, eikä jätä tilaa kaksimielisyydelle.
Ei. Olen tehnyt päätökseni.
Olen tehnyt päätökseni.
Matt. 5:27
Syntiin on suhtauduttava aggressiivisemmin.
Teille on opetettu tämä käsky: Älä tee aviorikosta.
Jokainen, joka katsoo naista niin, että alkaa himoita häntä,
on sydämessään jo tehnyt aviorikoksen hänen kanssaan.
Meidän on päästävä eroon siitä hölynpölystä,
ettei ole väliä, mitä ajattelemme, kunhan emme toteuta sitä.
Totuus on, että kun ajattelet sitä tarpeeksi kauan, teet sen.
Jumalaa kiinnostaa enemmän se, mitä sisälläsi tapahtuu,
kuin se, mitä teet, sillä tekojesi taustalla on väärä motiivi...
Jos oikea silmäsi viettelee sinua, repäise se irti ja heitä pois.
Onhan sinulle parempi, että menetät vain yhden osan ruumiistasi,
kuin että koko ruumiisi joutuu helvettiin.
Jos oikea kätesi viettelee sinua, hakkaa se poikki.
Ei Jumala halua sinun repivän silmiäsi tai käsiäsi irti.
Hän sanoo: Synti täytyy käsitellä. Jos jostakin täytyy luopua
pysyäkseen pois synnistä, hankkiutukaa siitä eroon.
Jos et voi omistaa rahaa ja palvella Jumalaa,
on parempi, ettei sinulla ole rahaa.
Siksi Jeesus sanoi rikkaalle miehelle: Anna kaikki pois.
Raha oli hänelle ongelma, ja Jeesus tiesi sen.
Ei kaikkien tarvitse luopua kaikesta mitä meillä on,
mutta jos et osaa käsitellä rahaa, antaa mitä Jumala käskee antaa,
on paras alkaa käsitellä asiaa.
Mutta olin suunnitellut, mihin käytän nuo rahat.
Olen suunnitellut paljon, mutta Jumalalla oli eri suunnitelma.
Näin kuulin erään miehen sanovan. Olin innoissani.
Hän kertoi ongelmastaan. Hän matkusti paljon, asui hotelleissa
ja tunnusti ongelmansa suhtautumisessaan pornografiaan.
Jumala vapautti hänet siitä.
Hän tiesi, että jos menisi hotelliin väsyneenä ja yksinäisenä,
ja tv:ssä näkyisi aikuisten kanava, hän olisi altis katsomaan sitä.
Hän kertoi soittavansa etukäteen hotelliin ilmoittaakseen,
ettei halua tv:tä huoneeseensa.
Tämä voi kuulostaa vakavalta, mutta se on kuin sanoisin:
En luota siihen, ettei silmäni katselisi, joten revin sen irti.
En luota siihen, ettei käteni laittaisi tv:tä päälle,
joten sanon, etten edes tarvitse tv:tä.
On parempi olla täysin tekemättä jotakin,
jos emme pysty olemaan kuuliaisia sillä alueella. Ei tv ole pahasta,
mutta on tiedettävä, mitä ei pidä katsoa.
Eikö totta?
Ei kauniiden tavaroiden omistaminen ole pahasta, mutta on osattava
antaa mitä Jumala käskee antaa. Aloita siitä,
että hallitset syntiä, hakkaat sen irti. Äläkä yritä salata sitä.
Jaak. 5:16: Tunnustakaa syntinne toisillenne, jotta parantuisitte.
On tunnustettava Jumalalle, mutta jos jollakin asialla on ote sinusta,
on etsittävä luotettava henkilö ja kerrottava siitä hänelle.
On sääli, miten vaikeaa on löytää luotettava henkilö,
mutta on oltava joku, johon voit luottaa.
Luo suhde sellaiseen ihmiseen, jonka kanssa voit jakaa.
Kärsin kerran kateudesta, enkä millään päässyt siitä.
Jumala kehotti minua tunnustamaan sen Davelle.
Olin jo tunnustanut Jumalalle, ja nyt piti kertoa Davelle.
Se oli noloa. En halunnut hänen tietävän.
Jos emme yrittäisi olla niin hengellisiä toistemme seurassa,
emmekä salaisi ongelmiamme, voisimme vapautua paljosta.
Sen sijaan että todistaisimme aina voitoista
pitäisi jakaa huonojakin asioita.
Amen. Kerroin Davelle ongelmastani. Hän rukoili kanssani.
Salassapidetyillä asioilla on valta sinuun,
mutta kun tuot sen valoon..
Pimeässä emme tiedä, että huoneessa on ötököitä.
Kun valo laitetaan päälle, ne vilistävät karkuun.
On vain tuotava asioita valoon.
Jos Jumala pyytää minua tekemään jotakin vaikeaa,
ja vaikka olen myöntynyt siihen, saatan alkaa perääntyä.
Jos kerron 3-4 ihmiselle, mitä olen sitoutunut tekemään,
tiedän, että vähintään egoni tähden
en peräänny, koska en halua muiden tietävän, että peräännyin.
Yksi mukanani matkustavista naisista on laihtunut paljon.
Hän on ollut ahkera. Ulkomailla ei aina löydä ruokaa, josta pitää.
Olimme menossa tapaamaan lähettejä, ja hän kysyi, mitä veisi heille.
He pyysivät tiettyjä karkkeja. Nainen täytti niillä laukkunsa.
Hän kertoi minulle: "Minulla on laukullinen karkkia,
ja on todella vaikeaa olla syömättä niitä.
Kerron tämän, koska kuitenkin kysyt päivittäin, olenko syönyt ne.
Tiedän, että jos tiedän sinun kysyvän, olenko syönyt ne,
en syö niitä, koska en halua sinun tietävän, että söin ne."
Hän pääsi Etelä-Afrikkaan asti syömättä karkkeja.
Äskettäin Jumala pyysi minua luopumaan. Se oli todella vaikeaa.
Kysymys oli kaikesta. Saisinko sen kirjallisena, Jumala?
Enkö voisi pitää edes vähän?
Kaikki.
Yritin unohtaa, mutta sama asia tuli vastaan seuraavana päivänä,
joten tiesin, mitä tehdä. Kerroin sen Davelle
ja neljälle aikuiselle lapselleni.
Tiesin, että silloin en voisi perääntyä tai muuttaa mieltäni.
Eräs syy sille, miksi emme onnistu, on tilivelvollisuuden puute.
Emme ole tilivelvollisia kenellekään, mistään.
"Se on minun ja Jumalan välinen asia..."
Hienoa, jos olet hengellinen jätti, etkä tarvitse ketään patistajaksi,
mutta suurin osa meistä tarvitsee.
Joskus kysytään: Kenelle sinä ja Dave olette tilivelvollisia?
Ensinnäkin Jumalalle, mutta jos tekisin jotakin väärää,
saisin kaikki neljä lasta kimppuuni tuossa tuokiossa.
Jos elämässäsi on oikeanlaisia ihmisiä, pysyt tilivelvollisena.
Dave kertoo, jos asuni ei ole sovelias.
Jos alan käyttäytyä eri tavalla kuin julistan,
he alkavat heti saarnata minulle omia saarnojani.
Toisinaan se ärsyttää, mutta kiitos Jumalalle kaikista, jotka pitävät
meidät tilivelvollisina, eivätkä anna meidän elää holtittomasti.
On vain sanottava: Aion olla kuuliainen Jumalalle.
Maksoi mitä maksoi, oli miten vaikeaa tahansa,
aion olla kuuliainen Jumalalle.
Se ei ole vain tahdonvoimaa, vaan työtä Pyhän Hengen kanssa.
Sano, että yhdyt Jumalan tahtoon, mutta et pysty siihen ilman häntä.
Lujinkin tahdonvoima antaa lopulta periksi.
Älä nojaudu tahdonvoimaan, vaan Jumalaan.
Silti sinun on valittava.
Sitä Jumala ei tee puolestasi.
Kerron, miten voit valmistautua. Tästä voisi pitää saarnan,
mutta siihen ei ole aikaa. Saatte pienen maistiaisen.
Room. 6:2 sanoo, että olemme kuolleet pois synnistä.
Kuinka voisimme edelleen elää siinä?
En tunne olevani kuollut pois synnistä.
Jos olen kuollut pois siitä, miksi se tuottaa ongelmia?
Hengessäsi olet kuollut pois synnistä.
Et halua tehdä syntiä.
Et herää aamuisin tavoitteena tehdä syntiä.
Synti ei tee sinua onnelliseksi. Et olisi täällä,
jos haluaisit elää synnissä. Et siis halua tehdä syntiä.
Ala siis puhua hengestäsi, älä lihasta käsin.
"Pelkään, että teen syntiä. Toivottavasti en tee syntiä.
Toivottavasti en joudu kiusaukseen. Minulla on ongelma. Jos näen yhden
keksin, syön niitä tusinan. Minulla on ongelma."
Sinun tarvitsee vain sanoa: Olen kuollut pois siitä.
Sinusta ei ehkä tunnu siltä, mutta en puhukaan tunteista.
Ala puhua ongelmista niin kuin niitä ei olisikaan.
Ala olla samaa mieltä Jumalan kanssa.
Jos hän sanoo minua synnistä pois kuolleeksi vanhurskaaksi, olen sitä.
Ala olla samaa mieltä Jumalan kanssa.
Ja usko pois, kun sinä ja Jumala olette samaa mieltä - vau!
Silloin mikään ei pysäytä sinua.
Edes Paholainen helvetistä ei voi erottaa sinua kohtalostasi.
Room. 6:6
Tiedämme, että vanha minämme on yhdessä hänen kanssaan
ristiinnaulittu, jotta tämä syntinen ruumis menettäisi valtansa
emmekä enää olisi synnin orjia.
Avainjakeet ovat 11-12.
Ajatelkaa itsestänne: olette kuolleet pois synnistä.
Se on mielen prosessi. Mitä ajattelet itsestäsi.
Ajattele päivittäin: Olen kuollut pois synnistä, kuollut pois...
En halua syntiä, en pidä synnistä, olen kuollut pois synnistä.
Pystyn vastustamaan kiusauksia. Päätän tehdä, mitä Jumala haluaa.
Toivon, että se on helppoa. Se ei varmaankaan ole.
Selviän siitä huolimatta.
Ajatelkaa itsestänne: olette kuolleet pois synnistä
ja elätte Jumalalle Kristuksessa Jeesuksessa.
Synti ei siis saa hallita teidän kuolevaista ruumistanne,
niin että noudatatte sen himoja. Olen jo tehnyt päätökseni.
Aion palvella Jumalaa kokosydämisesti.
Ajattelette: entä jos se ei toimi?
Sitten sanot: Jumala, anna anteeksi,
ja aloitat alusta huomenna sanoen saman asian.
Sano sama asia, tee sama asia, päätä sama asia.
Paholaisella on linnakkeita, jotka on rikottava.
Sinun on näytettävä hänelle sisukkuutesi.
Päättäväisyys tarkoittaa, että kestät kauemmin kuin Paholainen.
Päätä siis tänään, että teet oikein, teet oikein, teet oikein,
kun kaadut, nouset taas. Vanhurskasta ei voi pitää maassa.
Teen sen, teen sen, teen sen...
kunnes pääsen erämaasta luvattuun maahan.
Kannustan sinua ottamaan seuraavan lauseen
tunnustukseksesi ja päivittäiseksi päätökseksesi.
Tottelen Jumalaa ja teen oikein hinnalla millä hyvänsä.
Kuuliaisuudella on hintansa, mutta sen seuraukset ovat suuremmat.
Tarjoamme avuksesi 4 tunnin opetussarjaa
Pressing In and Pressing On. Pidin tämän opetuksen,
ja se on yksi parhaista, joita olen Jumalalta saanut.
Uskon sen auttavan etenkin niitä, jotka kamppailevat elämässään
ja haluavat luovuttaa, koska eivät usko pääsevänsä irti menneestä
tai voivansa tulla siksi, kuka Jumala haluaa heidän olevan.
Dr. Kevin Lemanin kirja What your childhood memories say about you
on hyvää materiaalia. Hanki se saadaksesi iloa arkeen.
Ota ylös tarvittavat tiedot. Päätä iloita tästä päivästä.
Luulin päässeeni siitä yli.
Vuosia oli kulunut, mutta pidin yhä kiinni menneisyyden kivuista.
Minulla oli yhä syyllisyyden, häpeän ja katkeruuden tunteita.
Kun olin katkera, tuntui kuin olisin hallinnut minua satuttaneita,
mutta kun ymmärsin saavani tilanteen hallintaan
antamalla heille anteeksi, kaikki alkoi muuttua.
Pressing In and Pressing On -sarjaa on pidetty
yhtenä Meyerin innostavimmista opetuksista.
Se on auttanut tuhansia yli menneisyyden kivuista,
jatkamaan elämäänsä tunnehaavoistaan huolimatta.
Tilaa tämä englanninkielinen opetus ja Kevin Lemanin kirja.
Istun bordellin ovella.
Verhon takana on seksin ammattilaisia,
jotka pitävät itsensä myymistä ainoana selviytymiskeinona.
Se on kamala elämäntapa. Hyvä uutinen on
tuoda heille toivoa Jeesuksessa sekä mahdollisuus muutokseen.
Lahjasi lähetystyölle auttaa muuttamaan monen elämää Intiassa
ja eri puolilla maailmaa. Kannustan sinua
toimimaan heti. Jos Jumala laski tämän sydämellesi, älä lykkää sitä.
Usein kun lykkäämme toimintaa, vihollinen houkuttelee meidät
pois siitä, mitä Jumala kehotti meitä tekemään.
Soita tai käy internetsivuillamme. Voit olla osa palvelutyötämme,
joka muuttaa elämiä ympäri maailmaa.
Tämä on uusi kotinne. Kaunis. Sinäkin olet kaunis.
Ja sinä olet kaunis. Saatte uuden elämän.
Juuri niin, hyvä. Koti.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen